Hotell

For et norsk talkshow som gikk på NRK Fjernsynet i 1990 med samme navn, se Hotell (TV-program)
Et hotell (fra fransk hôtel, av latin hospitalis og av middelalderlatin hospitale, «herberge»; «fattighus»; «kloster») er et losjihus som tilbyr overnatning for en periode og mot betaling. Mindre hotell ble ofte kalt et gjestgiveri. Et rimelig losji kalles «pensjonat» eller «herberge», mens et hotell med bilister som målgruppe kalles «motell» (sammensatt av «motor» og «hotell»). Hoteller for ski- og fjellturister heter i Norge et «høyfjellshotell».

Hoteller benyttes av turister og personer på forretningsreise, og noen tilbyr konferansefasiliteter. Et hotellrom er møblert med seng, skap og en vaskeservant, mens nyere hoteller har rom med eget bad (en suite). Ellers kan det være skrivebord, telefon, vannkoker, vekkerklokke, TV og internettforbindelse. Noen hotellrom har minibar med drikkevarer det betales for ved avreise, eller et lite kjøleskap. Enkelte hoteller tilbyr restaurant, svømmebasseng og barnepass.

Verdens eldste hotell er Nishiyama Onsen Keiunkan i Yamanashi, Japan, som åpnet i år 705, i det andre året av Keiun-æraen som ga hotellet navnet «Keiunkan». Hotellet har vært en familiebedrift i 1 300 år. Verdens nesteldste hotell, Hoshi Ryokan, åpnet 13 år senere, også i Japan.

I Norge ble hotelldrift emne i stortingsmelding i november 1974, myndighetene varslet om at norske hoteller fikk omstille seg, og fastslo at hotellenes eksistensberettigelse fremover skulle begrense seg til å dekke nordmenns rekreasjonsbehov, ettersom «valutainntekter fra turisme ikke lenger er særlig interessante».«Hotellene må omstille seg», forsiden av Bergens Tidende 9. november 1974 

 Mat og drikke 
 Som regel bestiller folk bare overnatning. Er frokost inkludert, spesifiseres dette i tilbudet.
 «Halvpensjon» betyr frokost, samt enten lunsj eller middag ut fra kundens valg. Annen drikke enn vann er vanligvis ikke inkludert.
 «Helpensjon» betyr tre måltider for dagen, men ikke drikke.
 All inclusive inkluderer alle måltider - frokost, lunsj og middag, samt drikke (vann, leskedrikk og/eller alkohol).

Noen hoteller tilbyr «dagpakke» ved messer og konferanser, med innholdet spesifisert i forkant. Dette kan være inngangsbillett for deltakerne, lunsj, møterom og teknisk utstyr som lerret og projektor, gratis parkering, kaffe og te, snacks.Dagpakke konferanse - Quality Hotel Edvard Grieg, Bergen

 Referanser 
«Nishiyama Onsen Keiunkan», ''atlasobscura.com

Chris Morris: The World’s Oldest Hotel Has Been a Family Business for 1 300 Years; 26. januar 2016, ''fortune.com

 Eksterne lenker  
 Utdanning.no sin yrkesbeskrivelse av hotellsjef


Kategori:Gjestehus